Δελτίο τυπου

Για άλλη μια χρονιά, το Λαογραφικό Ιστορικό Μουσείο Λάρισας – Γιώργος και Λένα Γουργιώτη συμμετείχε ενεργά στις παράλληλες δράσεις που διοργάνωσε το Κέντρο Ημέρας Άνοιας Λάρισας - ΝΟΗΜΑ– Ε.Π.Α.Ψ.Υ., στο πλαίσιο του Παγκόσμιου Μήνα Αλτσχάιμερ, στην Κεντρική Πλατεία της πόλης.

Η δράση του Μουσείου περιλάμβανε ένα **εικαστικό εργαστήρι** για μαθητές ΣΤ΄ Δημοτικού των Εκπαιδευτηρίων Μ.Ν. Ράπτου, όπου τα παιδιά είχαν την ευκαιρία να ενημερωθούν και να συζητήσουν με τους υπευθύνους για την άνοια, τα συναισθήματα και τις ανάγκες των ατόμων που ζουν με τη νόσο. Με αφετηρία τη δημιουργική διαδικασία και την **έμπνευση από τα αντικείμενα της Μόνιμης Συλλογής του Μουσείου**, οι μικροί συμμετέχοντες προχώρησαν στη δημιουργία **αναμνηστικών καρτών** με ζωγραφιές, συμβολικά μοτίβα και μηνύματα αγάπης.

Στις κάρτες οι μαθητές έγραψαν **ευχές, προσωπικά μηνύματα και αφιερώσεις** για τους ανθρώπους που πάσχουν από άνοια, εκφράζοντας με τρόπο άμεσο την αλληλεγγύη, την ενσυναίσθηση και την υποστήριξή τους. Η δράση ανέδειξε τη σημασία της **πρόληψης, της ενημέρωσης και της κοινωνικής συμμετοχής** στην αντιμετώπιση της νόσου, αλλά και την αξία της διάδρασης και της δημιουργικότητας για τη μεταφορά κοινωνικών μηνυμάτων.

Η ανταπόκριση των παιδιών ήταν θερμή και ενθουσιώδης, ενώ η πρωτοβουλία αυτή έφερε κοντά τη σχολική κοινότητα, το Μουσείο και το ευρύ κοινό, επιβεβαιώνοντας τη δέσμευση του Λαογραφικού Ιστορικού Μουσείου Λάρισας για **ενεργή κοινωνική παρουσία και ευαισθητοποίηση** σε θέματα δημόσιας σημασίας. Η δράση που πραγματοποιήθηκε, προσέφερε μια εμπειρία μάθησης, δημιουργίας και κοινωνικής ευαισθησίας για όλους τους συμμετέχοντες.

Το παρών έδωσαν ο Αντιδήμαρχος Πολιτισμού κ. Θωμάς Ρετσιάνης και ο Αντιπρόεδρος του Μουσείου κ. Άρης Καρτσαφλέκης.